કિંજલના IAS અધિકારી બનવાના અનેક કારણો પૈકીનું એક કારણ હતું પોતાના પિતા માટે ન્યાય મેળવવો અને તેમના હત્યારાઓને જેલમાં મોકલવા. હાલમાં, કિંજલની ઈમેજ એક સમર્પિત અને પ્રામાણિક IAS અધિકારીની છે અને સિવિલ સર્વિસિઝ પ્રત્યેનો તેમનો દૃષ્ટિકોણ ખરેખર પ્રેરણાદાયી છે. તેમની બહેન પ્રાંજલ સિંહા પણ 2007માં UPSCની પરીક્ષા પાસ કરી ઈન્ડિયન રેવેન્યૂ સર્વિસમાં જોડાયા. કિંજલનો સંકલ્પ એટલો દૃઢ હતો કે, તેમણે આખી ન્યાય વ્સવસ્થાને હલાવી દીધી અને 31 વર્ષના સંઘર્ષ બાદ લખનઉ CBIની વિશેષ અદાલતે તેમની હત્યા માટે જવાબદાર તમામ 18 આરોપીઓને દંડિત કર્યા.